open-index/open-wikipedia-markdown huggingface dataset:
פיטר קוזי

**פיטר פוסטר קוזי** (באנגלית: **Peter Foster Causey**; ) היה פוליטיקאי אמריקאי מדלאוור, איש המפלגה הדמוקרטית, ולאחר מכן המפלגה האמריקנית, שכיהן כחבר בית הנבחרים של דלאוור בשנים 1832–1835 וכמושל דלאוור ה-38 בשנים 1855–1859.
## ראשית חייו
פיטר קוזי נולד בעיירה ברידג'וויל שבדלאוור כבנם של פיטר ט. וטאמזי קוזי. המשפחה חיה לזמן מה בעיירה איסטון שבמרילנד, אך שבה לדלאוור ב-1815, והתיישבה במילפורד. קוזי נשא לאישה את מריה ויליאמס, ולשניים נולדו שישה ילדים. ב-1850 הם רכשו את בית לווין קארפר הישן, לשעבר מעונו של המושל דניאל רוג'רס, שבסופו של דבר נודע כ"בית קוזי". משפחת קוזי החזיקה בבעלותה טחנת קמח גדולה והם היו סוחרים מצליחים שניצלו הזדמנויות עסקיות רבות במילפורד באותה תקופה.
## קריירה פוליטית
במסגרת השילובים הפוליטיים המשתנים של אותה תקופה, החל קוזי את הקריירה שלו כדמוקרט ג'קסוני פרוגרסיבי, וב-1831 נבחר לבית הנבחרים של דלאוור, בו הוא כיהן עד 1835. כאשר איבדו הדמוקרטים את סדר היום הפרוגרסיבי שלהם, ועם קריסת המפלגה הוויגית, רובו של מרכז הכוח של האופוזיציה לדמוקרטים השמרנים הגיע מתנועת האיסור על משקאות חריפים. ב-1850 כמעט ונבחר קוזי כמועמד מפלגת האיסור למשרת מושל דלאוור, וב-1854 הוא התמודד כמועמד המפלגה האמריקנית. היה זה שילוב יוצא דופן של מגוון סיבות לכך שמפלגת האיסור הובילה בדלאוור. קוזי נבחר כמושל לאחר שהביס את מועמד הדמוקרטים ויליאם ברטון, וכיהן בתפקיד מ-16 בינואר 1855 ועד 18 בינואר 1859.

יחד עם קוזי נבחרו לאספה הכללית כמה מאנשי המפלגה האמריקנית, או כפי שהם נודעו, שאינם יודעים דבר. הם התקדמו עם המצע שלהם לחוק יובש, והעבירו חקיקה בעניין שנכנסה לתוקף בדצמבר 1855. עם הגיע יום הבחירות של 1856, השפעות חקיקה זו גרמו לתיעוב ברמה מספקת על ידי ציבורי הבוחרים, כך שהם החליפו את רוב נציגי המפלגה בנציגים דמוקרטים, והותירו את קוזי למשול במשך שנתיים עם אופוזיציה דמוקרטית חזקה באספה הכללית. אין צורך לומר שביטול חוקי היובש עמדו בראש סדר היום שלהם.

לצד סוגיית חוקי היובש, הסוגיה החשובה ביותר בדלאוור באותה תקופה הייתה השלמת סלילתה של מסילת הברזל של דלאוור. עד ספטמבר 1855 הושלמה הסלילה עד למידלטאון, ובינואר 1857 היא כבר הגיעה עד לדלמר. מנגד, ב-1861 נאלץ דלאוור קולג' לסגור את שעריו בשל מחסור בתקציב, מצב שהחמיר בשל מקרה רצח לא פתור בתחומי הקמפוס.

כמקדם רפורמות, מתח קוזי ביקורת על האספה הכללית על רקע כל הסוגיות שקודמיו בתפקידו דיברו עליהם במשך שנים.

## מותו
פיטר קוזי נפטר במילפורד ב-15 בפברואר 1871. הוא נטמן בכנסיית המשיח האפסיקופלית שבעיר.

אחד מנכסיו במילפורד, בית הטחנה, הוכנס ב-1983 אל המרשם הלאומי של מקומות היסטוריים.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 227-228.


## קישורים חיצוניים
* פיטר קוזי באתר אגודת המושלים הלאומית 
* פיטר קוזי באתר The Political Graveyard 
* 

## הערות שוליים

קטגוריה:אמריקאים ילידי דלאוור
קטגוריה:מושלי דלאוור
קטגוריה:מושלי מדינות ארצות הברית מהמפלגה האמריקנית
קטגוריה:חברי האספה הכללית של דלאוור
קטגוריה:אמריקאים שנולדו ב-1801
קטגוריה:אמריקאים שנפטרו ב-1871
בית הכנסת חארה

ממוזער|מבט נוכחי על רובע חפסיה; בית הכנסת מימין.
**בית הכנסת חארה**, הנקרא גם **א-סלאה אל-כבירה** (בית הכנסת הגדול), הוא בית כנסת עתיק שהיה קיים ברובע החארה, הרובע היהודי העתיק של תוניס, בירת תוניסיה. בית הכנסת נבנה בימי הביניים ונהרס ב־1961.

## היסטוריה
בית הכנסת מתוארך לימי הביניים ועבר מספר שינויים במהלך המאות ה-18 וה-19. בין 1914 ל-1921 שונתה החזית שלו, שהייתה דיסקרטית בעבר, כדי להכיל שני בניינים פינתיים עם רצפות משובצות בסגנון נאו-מורי.

## ראו גם
* יהדות בתוניסיה
* בית הכנסת חארה צגירה
* בית הכנסת אלגריבה
* בית הכנסת הגדול בתוניס

## לקריאה נוספת

* 


## קישורים חיצוניים

## הערות שוליים

קטגוריה:תוניסיה: בתי כנסת
קטגוריה:יהדות תוניס
בית הכנסת בית-אל (ספקס)

**בית הכנסת בית-אל** הוא בית כנסת תוניסאי הממוקם בספקס, תוניסיה.

## היסטוריה
בית הכנסת ממוקם בשדרות ד'אלג'רי במרכז העיר ספקס. בית הכנסת בית-אל הוא בית הכנסת החדש ביותר בתוניסיה. הוא נחנך ב-6 ביוני 1955 והוא גם אחד הגדולים בה.

ב-2014 חולל בית הכנסת על ידי פרו-פלסטינים. מעשים דומים נעשו גם ב-2011 וב-2012.

## קישורים חיצוניים

## הערות שוליים

קטגוריה:תוניסיה: בתי כנסת
בית הכנסת של היצינג

ממוזער|האנדרטה לזכר בית הכנסת במקום
ממוזער|דגם בית הכנסת במוזיאון יהדות אוסטריה
**בית הכנסת של היצינג** (בגרמנית: **Hietzinger Synagoge**) היה בית כנסת ברובע היצינג בווינה, אוסטריה. הוא נהרס במהלך ליל הבדולח בנובמבר 1938.

## היסטוריה
בית הכנסת הוקם בשנת 1904 והיה בית תפילה קבוע של "אגודת בית הכנסת של היצינג". המבנה כלל 130 מושבים. מאחר שהמבנה הפך קטן מדי לכמות הגדולה של המתפללים, התכוונה העמותה לעבור לבניין גדול יותר. עם זאת, תחרות אדריכלים מתוכננת שהחלה ב-1912 לבסוף בוטלה עקב פרוץ מלחמת העולם הראשונה.

ב-1924 הוכרזה לבסוף תחרות בינלאומית. במקום הראשון זכה האדריכל ארתור גרינברגר, יליד פולנק במוראביה (שהיגר מוינה לארצות הברית ב-1923).

תוכניתו של גרינברגר יושמה לבסוף על ידי אדולף ילץ בין השנים 1926 עד 1928, והושלמה סופית רק ב-1931. משה לוין מונה לרב בית הכנסת וסלומון איינהורן היה לחזן הבכיר.

בית הכנסת נהרס בהצתה במהלך ליל הבדולח בנובמבר 1938. שרידיו פונו ב-1939.

## אדריכלות
בית הכנסת של היצינג היה בית הכנסת היחיד שנבנה בווינה בתקופת בין שתי מלחמות העולם ואחד המבנים האקספרסיוניסטיים החשובים של אותה תקופה. המבנה כלל גג שטוח והיה מעוטר בכתר מעוצב, שהעניק לבניין מראה רומנסקי והזכיר את בתי הכנסת מהמאה ה -17 בפודוליה ובווהלין.

צורת חמשת החלונות בחזית הראשית מעל הכניסה הייתה על בסיס מגן דוד: המשולש המופנה כלפי מטה הוחלף בצורת פרחונית עם שלושה חצאי עיגולים.

## הנצחה
לאחר 1945 הותקן לוח נחושת במקום בו עמד בית הכנסת. בשנת 2004 הוקמה אנדרטה בשם "נקודת המבט" על ידי האמן הנס קופלוויזר והיא כוללת תמונה של בית הכנסת ההרוס.

## קישורים חיצוניים

קטגוריה:וינה: בתי כנסת שנחרבו בליל הבדולח
מכשיר טיגון בוואקום

**מכשיר טיגון וואקום** (באנגלית: **Vacuum fryer**) הוא מכשיר לטיגון עמוק השוכן בתוך תא ריק.

## מאפיינים

מכשירי טיגון בוואקום מתאימים לעיבוד תפוחי אדמה באיכות נמוכה המכילים רמות סוכר גבוהות מהרגיל, מכיוון שלעיתים קרובות יש לעבד אותם באביב ובתחילת הקיץ לפני שתפוחי האדמה מהאסיף החדש יהיו זמינים. בטיגון בוואקום קל יותר לשמור על צבעים וטעמים טבעיים של המוצר המוגמר, בשל הטמפרטורות הנמוכות יותר של הטיגון (כ-130 מעלות צלזיוס), היווצרות חשד לסרטן אקרילאמיד נמוכה משמעותית מאשר בטיגונים אטמוספיריים סטנדרטיים, שבהם טמפרטורת הטיגון היא כ-170 מעלות צלזיוס. גם ספיגת השומן של המוצרים מדווחת כנמוכה יותר מאשר בטיגונים אטמוספיריים. בדרום מזרח אסיה (בעיקר בפיליפינים, תאילנד, סין ואינדונזיה) משתמשים בעיקר בטיגון ואקום מסוג אצווה (כמות מוגדרת קבועה) לייצור שבבי פירות. עם זאת, מכונות אלו מתאימות רק לחברות ייצור קטנות יחסית.

## עקרון עבודה
מטגני ואקום עובדים על עיקרון של פיזיקה פשוטה: כשהלחץ יורד מתחת לזה של האטמוספירה הכללית, גם נקודת הרתיחה של המים יורדת מתחת ל-100 מעלות צלזיוס. כל הטיגונים בוואקום נועדו להשיג מטרה זו, כך שניתן לטגן מזונות רגישים לחום שהיו נשרפים בתהליך טיגון בשמן עמוק רגיל בטמפרטורות נמוכות יותר.

## מטגנים בוואקום רציפים
עבור כמויות ייצור גדולות יותר, זמינים מטגני ואקום רציפים. במתקנים אלו מחבת הריק מותקנת בצינור ואקום מפלדת אל-חלד. הזנת המוצר הגולמי מתבצעת דרך מנעל אוויר סיבובי. בהתאם ליישום, המחבת עצמה מיועדת לעמוד במפרטי המוצר השונים. מסלול הובלה נע מוציא את המוצר המוגמר מהטיגון לכיוון מערכת ההזנה. תא נעילה ביציאה מצינור הריק מונע כניסת אוויר לאזור הריק, ומערכת מסלול נע לוקח את המוצר מאזור אחד למשנהו. 

הוואקום נוצר על ידי משאבות ואקום, והמערכת כולה נשלטת באמצעות בקר לוגי הניתן לתכנות.

בטיגון אצווה, יש להחליף את שמן הטיגון לעיתים קרובות למדי מכיוון שהוא רגיש לשינויי טמפרטורה. מטגנים בוואקום רציפים מובילים לחיים ארוכים יותר של שמן הטיגון ולכן מורידים את עלויות הייצור. מטגנים בוואקום יכולים גם להפחית את תכולת השמן במזון מטוגן. כמות תכולת השמן המופחתת, בדרך כלל 3-1%, תלוי בסוג הטיגון ואקום.

## לקריאה נוספת
* רשימת מכשירי בישול
* רשימת מזונות מטוגנים בשמן עמוק
## ראו גם
* 

## קישורים חיצוניים
* 

## הערות שוליים

קטגוריה:אמצעי חימום והכנת מזון
קטגוריה:תעשיית המזון
יוחנן דקציון

**רבי יוחנן דקציון** (או **דקרציון**) היה אמורא ארץ ישראלי שלא נודע זמנו, אך ככל הנראה היה בן הדור השני לאמוראים.
שלמה סיריליו, מראשוני פרשני התלמוד הירושלמי, טען כי יש לגרוס את שמו "רבי יוחנן **דקיסריון**" (מקיסריה).

## אמרותיו

## קברו
מקום קבורתו לא נזכר בספרות חז"ל, אך ישנה מסורת כתובה מסוף המאה ה-14 הטוענת לקברו במקום מגוריו - קציון. בספר "לוח קברות צדיקי ארץ ישראל", משנת 1400 לערך, מתאר עולה הרגל את קציון וכותב: כמו כן, מספר עולי רגל נוספים ציינו מסורת זו. יצוין כי מסורת קברו של שמעון בן לקיש בקציון קדומה יותר, אותה תיעד לראשונה מנחם החברוני בראשית המאה ה-13 (1215 לערך).

חוקרי המקומות הקדושים ישראל מאיר גבאי, ישראל הרצברג והארכאולוג ד"ר יוסי סטפנסקי סיכמו בספרם "מקומות קדושים וקברי צדיקים בגליל" את נושא קברו:  על פי אותו מחקר שפורסם בשנת 2007 אותרו הקברים אותם זיהו עולי הרגל כקברם של יוחנן דקציון ושמעון בן לקיש בסמיכות לקברים שצוינו בטעות עד אז.

## ראו גם
* חורבת קציון
* חז"ל
* אמוראים
* אמוראי ארץ ישראל
* התקופה הרומית בארץ ישראל

## לקריאה נוספת
* 
* ישראל מאיר גבאי, "רבי יוחנן דקציון", מקומות קדושים וקברי צדיקים בגליל, ישראל, 2007 (מהדורת 2011), חלק א, עמוד 89
* אריאל: כתב עת לידיעת ארץ ישראל (52), "קציון", "בתי-כנסת בגליל ובגולן", בגליל העליון, מאי 1987 (אייר תשמ"ז)

## קישורים חיצוניים
* רבי יוחנן דקציון, באתר אהלי צדיקים
* רבי יוחנן דקציון, באתר טלחופש

## הערות שוליים

קטגוריה:הדור השני לאמוראי ארץ ישראל
קטגוריה:קציון: רבנים
קטגוריה:חורבת קציון
קטגוריה:קברי צדיקים בקציון
קטגוריה:קצרמר אמוראים
איברקספונגרפ

**איברקספונגרפ** (**Ibrexafungerp**) היא תרופה נוגדת פטריות הניתנת במתן פומי ומשמשת לטיפול בדלקת הנרתיק והפות, בעיקר מסוג Candida albicans.

התרופה נותנת מענה למקרים של עמידות לתרופות ממשפחת האזולים, כגון פלוקונאזול, הניתנות בדרך כלל לטיפול בפטרת הנרתיק והפות.

## היסטוריה
התרופה אושרה לשימוש על ידי מנהל המזון והתרופות האמריקאי ב־2021, וב־2022 אושרה לטיפול באירועים חוזרים של פטרת הנרתיק והפות. התרופה אינה נמצאת בסל התרופות בישראל.

## שימוש רפואי
איברקספונגרפ ניתנת לשימוש לנשים עם פטרת מזן *[[Candida albicans]]* בנרתיק ובפות. התרופה מאושרת לנשים ולנערות לאחר שקיבלו וסת ואינה מאושרת לשימוש בהיריון.

## מחקרים נוספים
איברקספונגרפ כרגע נמצאת בשלבי מחקר לשימושים נוספים במקרים של אספרגילוזיס ריאתי וזיהומי קנדידה פולשניים.

## מנגנון פעולה
איברקספונגרפ (Ibrexafungerp) הוא טריטרפנואיד אנטיפונגלי, שפועל בדומה לתרופות אנטי-פטרייתיות מסוג אכינוקנדינים, למשל קספופונגין. התרופה מעכבת את הסינתזה של בטא-1,3-גלוקן, שמרכיב את דופן תא הפטרייה. ההבדל בין התרופות הוא באתר הקישור שלהן, מה שמונע עמידות צולבת בין התרופות.

במחקרים בבעלי חיים הוכח כי איברקספונגרפ מתפזר היטב לרקמת הנרתיק, מה שהופך אותו לטיפול מועדף בקנדידה של הפות.

## פרמקולוגיה
איברקספונגרפ בעל זמינות ביולוגית של 50% במתן פומי, עם שונות מסוימת בין מטופלים. שיא הריכוזים מתרחשים לאחר 6-9 שעות וזמן מחצית החיים הוא 16–24 שעות. התרופה מתפזרת באופן נרחב לרוב הרקמות בריכוזים גבוהים בהרבה מאשר בפלזמה (פי 4–50), אך לא עוברת את מחסום הדם-מוח.

לתרופה משך פעולה בינוני, שכן היא נלקחת פעמיים ביום, ואינדקס טיפולי רחב מכיוון שבניסויים קליניים המטופלות נטלו יותר מהמינון המומלץ ללא תופעות לוואי חמורות. יש לייעץ לחולות לגבי הסיכון לרעילות עוברית.

## תופעות לוואי
התרופה נחשבת בטוחה לשימוש ותופעות לוואי שדווחו הן בעיקר במערכת העיכול (בחילות, הקאות, שלשול, כאב בטן) וסחרחורות.

## קישורים חיצוניים

## הערות שוליים

קטגוריה:תרופות נוגדות פטריות
קטגוריה:תרופות לפי א'-ב'
Unforgettable (שיר של מרקוס ומרטינוס)

"**Unforgettable**'" (בעברית: "**בלתי נשכחת**") הוא סינגל מאת הצמד המוזיקלי הנורווגי מרקוס ומרטינוס, אשר יצא לאור ב-2 במרץ 2024 על ידי חברת התקליטים יוניברסל רקורדס. השיר ייצג את שוודיה באירוויזיון 2024 שהתקיים במאלמה שבשוודיה, לאחר שזכה באותה שנה בתחרות המלודיפסטיבלן, הקדם השוודי לאירוויזיון.

## באירוויזיון
מתוקף היותה המדינה המארחת, שוודיה מעפילה לגמר באופן אוטומטי. עם זאת, היא הצביעה בחצי הגמר הראשון.

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. בפעם הראשונה באירוויזיון הוחלט כי חברות חמש המדינות הגדולות והמדינה המארחת יופיעו גם הן בחצאי הגמר בהן מצביעות. איטליה הופיעה לפני מולדובה ואחרי אזרבייג'ן. בגמר, שוודיה הופיעה ראשונה, לפני אוקראינה, וסיימה את התחרות במקום התשיעי עם 174 נקודות.

## מיקומי שיא

## קישורים חיצוניים

## הערות שוליים

קטגוריה:שירי 2024
קטגוריה:סינגלים מ-2024
קטגוריה:שירי אירוויזיון 2024
קטגוריה:שירי שוודיה באירוויזיון
קטגוריה:שירים באנגלית
C3H6

עבור הנוסחה הכימית **C<sub>3</sub>H<sub>6</sub>** (מסה מולרית: 42.08 גרם/מול):

קטגוריה:פירושונים
1713 בצרפת

שנת **[[1713]] ב[[צרפת]]** הייתה השנה בה ציינה צרפת 726 שנות לאום.

## מנהיגים
* לואי הארבעה עשר, מלך צרפת

## אירועים חשובים
200px|ממוזער|שמאל|הסכם אוטרכט
* 24 ביולי – נחתם הסכם אוטרכט שנועד לסיים את מלחמת הירושה הספרדית.

## נולדו
* 15 במרץ – ניקולא לואי דה לאקאי, אסטרונום (נפטר ב-1762)
* 5 באוקטובר – דני דידרו, פילוסוף (נפטר ב-1784)

## נפטרו

## קישורים חיצוניים

קטגוריה:1713
קטגוריה:שנים בצרפת
יששכר דכפר מנדי

**רבי יששכר דכפר מנדי** (או בקיצור **רבי יששכר**) היה אמורא ארץ ישראלי, ככל הנראה בן הדור השני לאמוראים. נודע כדרשן ודרשותיו נזכרו בתלמוד הירושלמי ובמדרשים רבים. בן דורו ואולי אף בר פלוגתא של רבי חמא ברבי חנינא השני או רבי חמא בר חנינא הראשון. מקום מוצאו, על פי שמו, הוא היישוב הקדום כפר מנדי שבגליל התחתון.

רבי יששכר הוא החכם היחיד בתקופת חז"ל (הידוע לנו) הקרוי בשם זה (למעט יששכר איש כפר ברקאי אותו חז"ל דנו לגנאי).

## מאמרותיו

## קברו
מקום קבורתו לא נזכר בספרות חז"ל, אך ישנה מסורת כתובה מראשית המאה ה-16 הטוענת לקברו במקום מגוריו - כפר מנדא, לצד התנאים עקביא בן מהללאל ורבן שמעון בן גמליאל.

חוקרי המקומות הקדושים ישראל מאיר גבאי, ישראל הרצברג והארכאולוג ד"ר יוסי סטפנסקי סיכמו בספרם "מקומות קדושים וקברי צדיקים בגליל" את נושא קברו: 
על פי אותו מחקר שפורסם בשנת 2007 אותר הקבר אותו זיהו עולי הרגל כקברו של רבי יששכר.

## ראו גם
* כפר מנדי
* כפר מנדא
* חז"ל
* אמוראים
* אמוראי ארץ ישראל
* התקופה הרומית בארץ ישראל

## לקריאה נוספת
* 
* ישראל מאיר גבאי, "רבי יששכר דכפר מנדי", **מקומות קדושים וקברי צדיקים בגליל**, ישראל, 2007 (מהדורת 2011), חלק א, עמוד 170

## קישורים חיצוניים
* רבי יששכר דכפר מנדי, באתר אהלי צדיקים

## הערות שוליים

קטגוריה:הדור השני לאמוראי ארץ ישראל
קטגוריה:כפר מנדא: רבנים
קטגוריה:קברי צדיקים בכפר מנדא
קטגוריה:קצרמר אמוראים
הספר הכחול (בינוי)

"**המפרט הכללי לעבודות בנייה**" או "**הספר הכחול**" הוא מסמך שמופק על ידי הוועדה הבין-משרדית לסטנדרטיצזיה והמרכז את מפרטי העבודה המקובלים בעבודות הנדסיות ובעיקר במכרזים ציבוריים של משרדי ממשלה, רשויות מוניציפליות וחברות ממשלתיות.

## רקע
הוועדה הבין-משרדית לסטנדרטיצזיה הוקמה בראשית שנות ה-80 של המאה ה-20 והיא מורכבת מנציגי משרדי הביטחון, הבינוי והשיכון, האוצר והתחבורה.

תפקיד הוועדה הוא לקבוע סטנדרטים אחידים לעבודת משרדי הממשלה העוסקים בתחומי הבנייה ולנסח את המפרט הכללי היוצר נורמה אחידה במכרזים רשמיים של מדינת ישראל וגופי ממשל מקומיים. למרות שהמפרט מחייב רק במכרזים רשמיים גם גורמים פרטיים עושים בו שימוש.

המפרט משמש מאז הוצאתו כחלק ממסמכי המכרז והחוזה בכל מכרז ממשלתי ואומץ גם על ידי רשויות מקומיות, חברות ממשלתיות וחברות כלכליות רבות.

## מבנה המפרט והשימוש בו
המפרט מוגדר ככללי ואינו מתייחס למיזם או עבודה נקודתיים, וזאת בשונה מ"מפרט מיוחד" הכולל את תכולת העבודה המדויקת שבכל מיזם ומיזם. ההנחיות שבמפרט הכללי נועדו לתת רקע ודרישות סף אחידות בכל המכרזים הציבוריים ובדרך כלל הוא אינו נכלל כחלק ממסכמי המכרז אולם הוא עדיין מחייב בהם.

כל פרק בנוי מהגדרות מפרטיות לאותו תחום - כיצד נדרש לבצע את העבודה, שלביות ודרישות איכותניות, ולאחר מכן מוגדרים אופני המדידה - מה נכלל במסגרת העבודה ובגין מה מבוצע התשלום ועל פי איזה מפתח.

נכון לשנת 2024 המפרט מכיל 44 פרקים העוסקים במפרטי הבניה בתחום הבניה, התשתיות, הפיתוח, הגמר, הבטיחות ועוד. הפרקים קובעים בין השאר הנחיות למתכננים, מדדי איכות, אופן חישוב ומדידה של כמויות, אחריות ובדק, חומרי גלם, דרישות ביצוע ועוד.

מידי תקופה מתעדכן המפרט ועובר התאמה ותיקונים הן בפרקים הקיימים והן בתוספת פרקים חדשים.

## קישורים חיצוניים
* אתר המפרט הכללי

## הערות שוליים

ספר
יעקב רבינוביץ' תאומים

הרב **יעקב רבינוביץ' תאומים** (ה'תש"ד, 1944 – ו' תמוז ה'תשפ"א, 6 ביוני 2021) היה ר"מ בישיבת קול תורה לצעירים שחיבר ספרים על התלמוד הבבלי, המסילת ישרים והשב שמעתתא שזכו לתפוצה רחבה בעולם הישיבות.

## ביוגרפיה
נולד לרב בנימין רבינוביץ' תאומים, חוקר ועורך תורני, מעורכי האנציקלופדיה התלמודית. למד בישיבת פוניבז' בבני ברק, שם התחבב על ראשי הישיבה. נישא לבתו של הרב שלום צבי שפירא, מחבר הספר "המאור שבתורה" על התורה, ששימש כמשגיח בישיבות מיר, בית התלמוד ו"אור התורה".

התמנה לר"מ בעיון בישיבת קול תורה לצעירים ובהמשך עבר ללמד בקיאות. בגיל 62 התגלתה אצלו מחלת ALS. בעקבות כך היה משותק במשך 15 שנה, והמשיך לכתוב את ספריו באמצעות תוכנת מחשב שכותבת לפי תנועות העיניים. במהלך מחלתו כתב את סדרת הספרים "שיעורי בקיאות" על מסכתות התלמוד הבבלי שזכו לתפוצה בעולם הישיבות, וכן הוציא את הספרים "פירושא דשמעתתא" על השב שמעתתא ופירוש על המסילת ישרים.

נפטר בו' תמוז ה'תשפ"א ונטמן בהר המנוחות.

## משפחתו
השאיר אחריו שישה ילדים.

בנו, הרב אליהו רבינוביץ תאומים, משמש ר"מ בישיבת קול תורה לצעירים. בנו, הרב בנימין רבינוביץ תאומים, משמש משגיח ישיבת ברכת שמואל. חתנו, הרב יצחק שרייבר, מרבני ישיבת ארחות תורה.

## ספריו
* **שיעורי בקיאות** על מסכתות בבא קמא, בבא מציעא, בבא בתרא, גיטין, קידושין ונדרים ירושלים; תשמ"ו–תשע"ה
* **פירושא דשמעתתא** על השב שמעתתא, ירושלים; תשנ"ה
* קונטרס **אפיריון יעקב**, ירושלים; תשע"ג

## קישורים חיצוניים
*
*

קטגוריה:בוגרי ישיבת פוניבז'
יעקב
קטגוריה:רבני ישיבת קול תורה
קטגוריה:יהודים הקבורים בהר המנוחות
קטגוריה:ישראלים שנולדו ב-1944
קטגוריה:ישראלים שנפטרו ב-2021
יעקב שטיינהויז

הרב **יעקב שטיינהויז** הוא ר"מ בישיבת קול תורה בירושלים, מחבר סדרת הספרים 'דבר יעקב'.

## ביוגרפיה
נולד לרב דב זאב שטיינהויז. בבחרותו למד בישיבת פוניבז' בבני ברק. מונה לר"מ בישיבת קול תורה לצעירים, לאחר תקופה עבר לשמש כר"מ בישיבת חזון ברוך, ולאחר מכן חזר ללמד בישיבת קול תורה הגדולה, שם הוא אחראי על התלמידים מחו"ל.

## חיבוריו
הרב שטיינהויז חיבר את סדרת הספרים 'דבר יעקב' על התלמוד הבבלי. הסדרה כוללת 18 ספרים: 17 מהם על מסכתות הש"ס, וספר נוסף של דרשות על התורה.

סגנון הספר מתאפיין בהצגת השאלות והדיונים המרכזיים בסוגיה. הספר נפוץ בקרב אנשי צוות בישיבות ובציבור הלומדים.

## משפחתו
אביו הרב דב זאב שטיינהויז היה רב קהילת מחזיקי הדת בקופנהגן, ובשנת ה'תש"כ מונה למשגיח בישיבת קול תורה לצעירים.

דודו הרב אהרון שטיינהויז שימש כר"מ בישיבת קול תורה, והיה יושב ראש המחלקה הפדגוגית וחבר הנהלה במרכז החינוך העצמאי. הוא היה חתנו של הרב אברהם דב זוננפלד, נכדו של הרב יוסף חיים זוננפלד.
ממוזער|נואם בבר מצווה, ולצידו הרבנים רפאל וולפין ומנחם רוטנברג, מחברי הצוות בישיבת קול תורה
בנו משה חיבר סדרת ספרים בשם 'מורשת משה'. בתו ברכה נעמי נפטרה בשנת ה'תשנ"ה.

## ספריו
**דבר יעקב** על מסכתות פסחים, בבא קמא, (2) בבא מציעא, (2) בבא בתרא, (2) סנהדרין, מכות, יבמות, כתובות (2), גיטין, (2) קידושין, (2) נדרים ואחד על פרשיות השבוע, ירושלים, ה'תש"ס–ה'תשפ"ה

## הערות שוליים

קטגוריה:רבני ישיבת קול תורה
קטגוריה:בוגרי ישיבת פוניבז'
סדר ספונטני

**סדר ספונטני**, המכונה גם **[[ארגון עצמי]]** במדעי הטבע, היא ההגחה הספונטנית של סדר מתוך כאוס. המונח "ארגון עצמי" משמש לעיתים קרובות יותר לתיאור תהליכים פיזיזקליים ותהליכים ביולוגיים, בעוד ש"סדר ספונטני" משמש בדרך כלל לתיאור הופעתם של סוגים שונים של סדרים חברתיים ברשתות חברתיות אנושיות כתוצאה מהתנהגות אנשים שיש להם אינטרס עצמי, ולא מנסים בהכרח ליצור סדר באמצעות תכנון. דוגמאות מוצעות למערכות שהתפתחו באמצעות סדר ספונטני או ארגון עצמי כוללות מגוון גדול של תופעות כולל התפתחות מבנה גבישים, תא ברנארד, היווצרות מבנים באסטרופיזיקה ובקוסמולוגיה, בנייה עצמית של מולקולות , התפתחות החיים על פני כדור הארץ, הומואסטזיס, מערכות אקולוגיות, התפתחות שפות וכתב, התפתחות האינטרנט, ויקיפדיה, כלכלת שוק חופשי.

קיימת הבחנה בין מבנים מסודרים באופן ספונטני לביו ארגונים כרשתות ללא קנה מידה כאשר ארגונים הם רשתות היררכיות. בכלכלה ובמדעי החברה, סדר ספונטני הוגדר על ידי פרידריך האייק כ"תוצאה של פעולות אנושיות, לא של עיצוב בידי בני אדם." בכלכלה, יש המתארים סדר ספונטני כהתנהגות שיווי משקל בקרב אנשים בעלי אינטרס אישי, שסביר ביותר להתפתח ולשרוד, תוך צייות לתהליך הברירה הטבעית "הישרדות הסבירות ביותר".

סדר ספונטי אחד יכול לגרום להפרעה לסדר ספונטני אחר. לדוגמה פלישה של מינים עלולה להרוס מערכת אקולוגית קיימת. השפעות סביבתיות של חקלאות (כמו סחף קרקע) או של כלכלה תעשייתית (כמו כרייה או זיהום מים) עלולות לגרום להרס סביבתי שגורם להפרעה למערכות אקולוגיות קיימות. הפרעה למערכות אקולוגיות עלולה לגרום להכחדת מינים או להתמוטטות כוללת של המערכת האקולוגית במקום מסוים. דבר זה בתורו עלול לגרום להפרעה לסדר החברתי והכלכלי האנושי שנשען על מערכות אקולוגיות קיימות לפעמים עד כדי התמוטטת כוללת או הכחדה של אותה חברה.

## הערות שוליים

קטגוריה:תאוריות סוציולוגיות
קטגוריה:תורת המערכות
טריסטן לייק לאבו

**טריסטן לייק לאבו** (באנגלית: **Tristan Lake Leabu** נולד ב-19 באוגוסט 1999) הוא שחקן ומוזיקאי אמריקאי.

## ביוגרפיה
לאבו נולד בלוס אנג'לס, קליפורניה, לג'ף לאבו וג'ניפר לאבו. יש לו אחות צעירה, אריה ליריק לאבו, שהיא גם שחקנית.

## קריירה
לאבו ערך את הופעת הבכורה שלו בתפקיד ג'ייסון ווייט, בנה של לויס ליין, בסרט *"[[סופרמן חוזר]]"* משנת 2006. על הופעה זו הוא זכה בפרס האמן הצעיר לשנת 2007 להופעה הטובה ביותר בסרט עלילתי - בקטגוריה שחקן המשנה הצעיר ביותר והיה מועמד להופעה הטובה ביותר של שחקן צעיר יותר בטקס פרסי סאטורן לשנת 2007. באותה שנה הופיע בסרט "בייבי סיטר"*.* הוא שיחק את ריד הלסטרום באופרת הסבון, צעירים חסרי מנוח לאבו הוא מוזיקאי וחבר בלהקת הרוק האלטרנטיבי בלטו מלוס אנג'לס.

## פילמוגרפיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:מוזיקאים אמריקאים
קטגוריה:אמריקאים שנולדו ב-1999
פיקרינג

קטגוריה:שמות משפחה אנגליים
קטגוריה:שמות משפחה טופונימיים
אייר טאג

**אֵיּר טָאג** (באנגלית: **AirTag**) הוא מכשיר איתורן זעיר שפותח בידי חברת אפל (Apple). המכשיר נועד לאתר מחזיקי מפתחות, ארנקים, תיקי יד וכד׳.

## אודות המכשיר
### תכונות
המכשיר מתחבר לאייפון בלבד. בהפעלה הראשונית של המכשיר יש להגדיר באמצעות אפליקציה בעלות על המכשיר וכן את שמו. במקרה והחפץ אליו מוצמד המכשיר אובד, יש להגדיר באפליקציה את מצבו כאבוד. מרגע הפעלת מצבו כאבוד, כל מכשיר אייפון בסביבת המכשיר יקבל הודעה כי בסמיכותו ישנו חפץ אבוד, והמכשיר עצמו ישמיע צפצוף כשיתקרבו אליו. המכשיר יצפצף גם במקרה שהחפץ לא הוזז ממקומו זמן רב, גם אם מצבו לא הוגדר כאבוד.

המעקב אחרי המכשיר יתבצע בעזרת אפליקציית המעקב של אפל, Find My. באייפונים המכילים את שבב ה-u1, כאשר מתקרבים עם האייפון עצמו לרדיוס הקליטה של המכשיר, קיימת אפשרות לעקוב אחריו באמצעות חיצים המוצגים באפליקציה. כך אם החפץ אבד בתוך מבנה סגור ניתן לחפש אותו עד הנקודה המדויקת בה הוא נמצא.
ממוזער|איר טאג בתוך מחזיק מפתחות
### מבנה המכשיר
המכשיר מורכב מבסיס פלסטיק בצבע לבן המכיל בתוכו סוללת CR2032, ומחלק עליון מתברג עשוי אלומיניום. צורתו עגולה ושטוחה.

## קישורים חיצוניים
* 

## הערות שוליים

קטגוריה:מכשירי חברת אפל
אינפוזיה (מזון)

**אינפוזיה** של מזון (באנגלית: **Infusion**) הוא תהליך של מיצוי תרכובות כימיות או חומרי טעם וריח מחומר צמחי בתמיסה כמו מים, שמן או אלכוהול, על ידי מתן אפשרות לחומר להישאר בממס לאורך זמן (התהליך הנקרא לעיתים קרובות שרייה). **אינפוזיה** הוא גם השם של הנוזל שנוצר. תהליך האינפוזיה נבדל הן ממרתח - שיטת מיצוי הכרוכה בהרתחה של החומר הצמחי - וגם מחלחול (מזון) מים, שבה מעבירים מים דרך החומר (כמו במכונת קפה).

## היסטוריה
השימוש המתועד הראשון בשמנים אתריים היה במאה ה-10 או ה-11 על ידי איש האשכולות הפרסי אבן סינא, אולי ב"קנון הרפואה" .

התה עתיק מזה בהרבה, שראשיתו במאה ה-10 לפני הספירה בתור ההתייחסות הקדומה ביותר שתועדה.

## טכניקות הכנה
אינפוזיה היא תהליך כימי המשתמש בצמחים בוטניים (בדרך כלל עשבי תיבול יבשים, פרחים או פירות יער) שהם נדיפים ומשחררים בקלות את החומרים הפעילים שלהם במים, בשמן או באלכוהול. בתהליך זה, בדרך כלל מרתיחים נוזל (או מביאים אותו לטמפרטורה מתאימה אחרת) ויוצקים על העשב. לאחר שנותנים לעשב לשהות בנוזל לפרק זמן מתאים, הוא מוסר (אפשר בסינון) ומשאיר אינפוזיה (בתרגום מילולי עירוי), אם אין לצרוך את האינפוזיה באופן מיידי, הוא מבוקבק ונשמר בקירור לשימוש עתידי.

משך הזמן שבו עשבי התיבול נשארים בנוזל תלוי בסוג האינפוזיה. זמני החליטה יכולים לנוע בין שניות (עבור סוגים מסוימים של תה סיני) לבין שעות, ימים או חודשים (עבור ליקרים כמו סלו ג'ין).

ישנם מספר אביזרים וטכניקות להסרת החומרים הבוטניים המשובחים או שנותרו או ששימשו לשרייה בנוזלים, חליטות תה (שפועלות כמסננות), ופלנג'רים צרפתיים (שבדרך כלל משתמשים בהם לאינפוזית מים עם תה וקפה שונים). הטכניקה הנפוצה ביותר היא שקיק התה, שעשוי מנייר סינון וממולא בסוגי תה או עשבי פרי שונים.

## דוגמאות
שמאל|ממוזער| צד שמאל: מים עם ליים, ג'ינג'ר ונענע צד ימין: מים עם רימון
[שמאל|ממוזער| [מאטה]]
* **[[תה]]** הוא דוגמה נפוצה לאינפוזיה של מזון. רוב זני התה דורשים טבילה של העלים במים חמים, אם כי גרסאות מסוימות (למשל תה נענע מרוקאי) דורשות מרתח במקום. גם חליטת צמחים רבים מוכנים באינפוזיה: לימון, בבונג, תפוח, זנגביל, רויבוש וצמחים רבים אחרים משמשים בנפרד או בשילוב.
* ניתן להכין **[[קפה]]** גם באמצעות חליטה (כמו בפלנז'ר צרפתי), אך לעיתים קרובות יותר מכינים אותו באמצעות חלחול (מזון).
* **[[צמחי מרפא|תרופות צמחיות]]** מיוצרות בדרך כלל באמצעות אינפוזיה במים או בשמן.
* **שמנים בטעמים:** צמחים בעלי טעמים רצויים עשויים להיות ספוגים בשמן בישול או בחומץ לתקופה ממושכת; השמן או החומץ המושרים נמכרים לעיתים קרובות כשהם מכילים את הצמח ולאחר מכן משמשים כחומר טעם. ניתן להשתמש בצ'ילי, לימון, שום וצמחים רבים אחרים. יכולה להיות אי בהירות בסימון השמנים הללו: למשל, מה שמתואר כשמן שומשום עשוי להיות שמן המופק משומשום או זרע צמחי אחר המושרה בשומשום.
* **מי מלפפון**, תערובת של מלפפון פרוס עם פרוסות הדרים ועשבי תיבול כגון נענע, היא חליטה פופולרית. הוא ידוע לפעמים כ"מי ספא" כי הם מוגשים בדרך כלל בספא יום ובמוסדות טיפול אישי דומים.

## לקריאה נוספת
* מאטה
* ארומתרפיה
* הרבולוגיה סינית
* מרתח
* צמחי מרפא
* רשימת טכניקות בישול
* טינקטורה
* תשרית (מזון)
* חִלחוּל (מזון)
* שריית קפה

## קישורים חיצוניים

* 
* Learning materials related to Infusion maker at Wikiversity
## הערות שוליים

קטגוריה:שיטות בישול
קטגוריה:ארומתרפיה
טיפול בעיבוד קוגניטיבי

**טיפול בעיבוד קוגניטיבי** (באנגלית**: CPT, Cognitive processing therapy**) הוא טיפול מבוסס מחקר בו משתמשים קלינאים בפרוטוקול סדור לטיפול בהפרעת דחק פוסט-טראומטית (PTSD) והפרעות קשורות . טיפול זה כולל אלמנטים של טיפול קוגניטיבי התנהגותי (CBT) אחת משיטות הטיפול המבוססות בעולם. טיפול טיפוסי ב־CPT כולל 12 מפגשים והוא הוכח כיעיל בטיפול בהפרעת דחק פוסט-טראומטית במגוון אוכלוסיות, כגון חיילים משוחררים , קורבנות תקיפה מינית   ופליטים . טיפול זה מועבר הן בטיפול אישי והן במסגרת טיפול קבוצתי והוא נחשב לאחד הטיפולים היעילים ביותר להפרעת דחק פוסט-טראומטית .

התיאוריה מאחורי הטיפול בעיבוד קוגניטיבי ממשיגה הפרעת דחק פוסט-טראומטית כקושי בהחלמה שבה אמונותיו של הסובל לגבי הסיבות וההשלכות של אירועים טראומטיים מייצרות רגשות שליליים חזקים, המונעים עיבוד מדויק של הזיכרון הטראומטי ושל הרגשות הנובעים מהאירועים. הקושי בהתמודדות עם הרגשות השליליים דוחף את הלוקים הפרעת דחק פוסט-טראומטית להימנעות מטריגרים טראומטיים כאסטרטגיה לתפקוד בחיי היום יום. דרך התמודדות טבעית זו מגבילה ההזדמנויות לעיבוד החוויה הטראומטית. טיפול בעיבוד קוגניטיבי משלב טכניקות קוגניטיביות כדי לסייע להעריך בצורה מדויקת יותר את ההימנעויות הללו ולהתקדם לקראת החלמה .

## אלמנטים טיפוליים
### בטיפול בעיבוד קוגניטיבי ישנם ארבעה חלקים חיוניים
* העברת מידע למטופל בנוגע לסימפטומים הספציפיים של הפרעת דחק פוסט טראומטית (PTSD) והדרך שבה הטיפול יעזור להם.
* לאפשר למטופל מגע עם מחשבותיו ורגשותיו.
* סיוע למטופל בפיתוח מיומנויות לאתגור או הטלת ספק במחשבות הפוגעות בו.
* עזרה למטופל לזהות שינויים באמונות שלו שקרו לאחר שעבר את האירוע הטראומטי תוך התמקדות בחמישה תחומים הנפגעים בשל חוויות טראומטיות: תחושבת ביטחון, אמון, אוטונומיה, הערכה עצמית ואינטימיות.

## הִיסטוֹרִיָה
השיטה פותחה החל מ־1988 על ידי פטרישיה רזיק.

## ראו גם
* טיפול קוגניטיבי התנהגותי
* הפרעת דחק פוסט טראומטית

## הערות שוליים

## קישורים חיצוניים
* האתר הרשמי של CPT
* סדנה על CPT שניתנה על ידי ד"ר דני דרבי
* הרצאה של פרופ' פטרישה רסיק על CPT שניתנה למטפלים ישראליים
* סרטון המסביר על CPT באנגלית
* הרצאה על טיפול בכאב כרוני בעזרת CPT
קטגוריה:טיפול קוגניטיבי-התנהגותי
פארוז קרסינטי

ממוזער|'גושפנקא דמלכא' (ליוורנו תרכ"א)
הרב **פארוז קרסינטי** (ה'תקמ"ה, 1785 - ה'תר"י, 1850) היה פוסק הלכה מחכמי תלמסאן, לאחר מכן כיהן כראש ישיבה, אב בית הדין ורבה של אוראן באלג'יריה במאה התשע עשרה.

## קורותיו
נולד בתלמסאן שבאלג'יריה. נדד לאוראן לא יאוחר משנת תקפ"ב, וכיהן כדיין שלישי (מתוך ארבעה) כשאב בית הדין הוא רבי יהודה מועטי. בשנת תקפ"ט כיהן כדיין שני כשאב בית הדין הוא רבי יהודה צ'רמון (הראשון). לאחר פטירת האחרון סביב שנת ה'ת"ר, התמנה רבי פארוז לאב בית הדין ורבה של אוראן. במקביל כיהן כראש ישיבה בעיר. נשא ונתן בהלכה עם רבי אהרן בן סידון רבה של מוסתגנאם, וכן עם רבי יהודה אלמליח, ורבי שלמה זוראפא.

#### משפחתו
מבניו ידועים: שלמה, אליהו, יוסף, נסים ודוד. משפחת קרסינטי הינה משפחת חכמים שפעלו באלג'יריה, הבולטים מביניהם היו הרבנים הראשיים של תלמסאן רבי יוסף קרסינטי ורבי שמואל קרסינטי.  

## חיבורו

* **גושפנקא דמלכא -** רבי שלמה זרקא ורבי יהודה צ'רמון (השני), הוציאו לאור את ספרו 'גושפנקא דמלכא' המכיל חידושי הלכה שאלות ותשובות וחידושים על המקרא (ליוורנו תרכ"א). ראשי התיבות גושפנק"א: ג'דול ו'נורא ש'מו פ'ארוז נ'"ע ק'רסינטי א'מן.

* **לקוטי דינים -** כתב יד.

## הערות שוליים

קטגוריה:תלמסאן: רבנים
קטגוריה:אוראן: רבנים
קטגוריה:ילידי 1785
קטגוריה:נפטרים ב-1850
אפרים צמל

הרב **אפרים צמל** (כ"ג בתמוז ה'תרצ"ה, 24 ביולי 1935 – ז' בטבת ה'תשפ"ג, 31 בדצמבר 2022) היה ראש ישיבת אור שמח, מזכיר מועצת גדולי התורה של דגל התורה ויושב ראש סניף דגל התורה בירושלים.

## ביוגרפיה
נולד בירושלים למשה וחיה שעלו מלטביה ומליטא, ועם פרוץ מלחמת העולם השנייה עברו לרמת גן. בבחרותו למד בישיבת חברון.

בשנת 1963 התגייס לצה"ל ושירת כרב צבאי של גוש דן, במקביל לתפקידו כרב בית הכנסת רעות בבני ברק. בהמשך שירת במשך כשמונה שנים כרב צבאי של חיל השריון, תפקיד בו שימש במהלך מלחמת ששת הימים ומלחמת יום הכיפורים. לאחר מלחמת יום הכיפורים עמד בראש מרכז הקשר למשפחות הנעדרים למשך שנה, ולאחר מכן מונה לרב הצבאי של חיל האוויר. בשנת 1983 הועלה לדרגת אלוף־משנה ושימש כעוזר הרב הראשי לצה"ל בנושאי הווי דת והלכה. עם שחרורו משירות בצה"ל היה לרב המרכז הקהילתי איחוד שיבת ציון בתל אביב.

החל משנת 1986 שימש כמשגיח וראש ישיבה בישיבת אור שמח בירושלים. בשנת 1988, עם הקמת סיעת דגל התורה, התבקש על ידי הרב בן ציון ברודיאנסקי והרב שמעון משה דיסקין בשם הרב שך לשמש כמזכיר מועצת גדולי התורה של דגל התורה. היה מקורב לרב שך והתייעץ עמו בתדירות. בהמשך מונה לכהן כיושב ראש סניף דגל התורה בירושלים.

שימש כראש בית המדרש נר של שבת, כראש ישיבת דרכי שלום בגבעת יערים וכמנהל חינוכי של סמינר אפיקי דעת בירושלים. כשעבר לגור ברמת שלמה היה מרבני בית הכנסת המרכזי "זיכרון שלמה" בשכונה.

בשנת 2006 נבחר לקבל את אות יקיר ירושלים. בשנת 1978 קיבל את פרס הרב בר שאול על ספרו "שיח ביהדות".

נפטר בז' בטבת ה'תשפ"ג ונטמן בהר המנוחות.

## משפחתו
חתנו הוא הרב ישראל זיכרמן, רבה של אחוזת ברכפלד במודיעין עילית וחבר בד"ץ שארית ישראל.

## ספריו

## קישורים חיצוניים
* 
*
*
*
## הערות שוליים

קטגוריה:בוגרי ישיבת חברון כנסת ישראל
קטגוריה:מזכירי מועצת גדולי התורה
קטגוריה:רבני ישיבת אור שמח
קטגוריה:יהודים הקבורים בהר המנוחות
צפזולין

**צפזולין** (**Cefazolin**) היא תרופה אנטיביוטית מן הדור הראשון של משפחת הצפלוספורין. התרופה ניתנת בעירוי תוך-ורידי או בזריקה תוך-שרירית, והיא משמשת לטיפול בזיהומים שונים הנגרמים מ-*[[Staphylococcus aureus]]* ומסטרפטוקוקים, כמו גם חיידקים גראם-שליליים מסוימים. התרופה נכללת ברשימת התרופות החיוניות של ארגון הבריאות העולמי.

## שימושים קליניים
צפזולין משמשת לטיפול בזיהומים מזני *Staphylococcus* רגישים למתיצילין וזני *Streptococcus*. כמו כן, יש לה פעילות נגד מתגים גראם שליליים דוגמת *[[Escherichia coli]]*, *[[Klebsiella pneumoniae]]* ו-*[[Proteus mirabilis]]* שלא רכשו עמידות לצפלוספורינים מדור ראשון. ברוב המקרים היא יכולה לשמש תחליף לטיפול בפניצילין עבור אנשים עם אלרגיה לפניצילין.

עם סוגי הזיהומים שהאנטיביוטיקה משמשת לטיפול בהם נמנים: זיהומי עור ורקמות רכות, לרבות צלוליטיס, זיהום בדרכי השתן וזיהומים בדרכי המרה, אוסטאומייליטיס, זיהומים בזרם הדם ואנדוקרדיטיס זיהומית. כמו כן, התרופה משמשת לטיפול מניעתי לפני ניתוחים. לתרופה חדירות נמוכה למערכת העצבים המרכזית, ועל כן אינה משמשת לטיפול בדלקת קרום המוח.

מקובל לתת את התרופה במבוגרים במינון של 1–2 ג' שלוש פעמים ביום, כאשר בזיהומים קשים, למשל זיהום בזרם הדם ואנדוקרדיטיס, ההתוויה היא לתת במינון הגבוה. בילדים המינון המקובל הוא 25–100 מ"ג לק"ג גוף ליום אשר מחולקים על פני שלוש מנות, ובזיהומים קשים 150 מ"ג לק"ג גוף ליום. הפרעות בתפקוד הכלייתי דורשות התאמת מינון.

## מבנה כימי
צפזולין בנויה מחומצה 7-אמינוצפלוספורנית, אשר אליה מחוברים בעמדה C7 (שייר R1) שייר 5-מתיל-תיאדיאזוליל-תיומתילי ובעמדה C3 (שייר R2) שייר טטראזוליל-אצטילי. חומצה 7-אמינוצפלוספורנית היא מבנה השלד של הצפלוספורינים שעשוי טבעת בטא-לקטם המחוברת לטבעת דיהידרותיאזין.

## מנגנון פעולה
מנגנון הפעולה של צפזולין, כמו גם של יתר הצפלוספורינים בהיותם בטא-לקטמים, נובע מעיכוב האנזים טרנספפטידאז על ידי הטבעת הבטא-לקטמית. תפקידו של אנזים זה, שגם משמש חלבון קושר פניצילין (PBP), הוא לקשר בין יחידות הפפטידוגליקן הבונות את דופן התא החיידקי ומייצבות אותה. עיכוב בניית הדופן חושף את התא החיידקי ללחצים אוסמוטיים, ולבסוף לפירוקו. הזיקה הגבוהה של צפזולין ל-PBP2 ול-PBP3 מקנה לו את פעילותו הבקטריוצידית נגד *S. aureus*.

## פרמקוקינטיקה
צפזולין ניתנת בעירוי תוך-ורידי או בזריקה לתוך-השריר ומתפזרת ברוב רקמות הגוף, למעט בנוזל המוח והשדרה בשל חדירותה נמוכה דרך מחסום דם-מוח. נפח הפיזור שלה במבוגרים הוא כ-0.2 ליטר לק"ג. היא נקשרת לחלבונים בשיעור של 80% ומפונה, מבלי שהיא עוברת מטבוליזם, בכליות דרך נשא אניונים אורגניים. זמן מחצית החיים של התרופה הוא 1.8 שעות.

## תופעות לוואי
בדומה לכלל הצפלוספורינים, צפזולין עלולה לגרום לתגובה אלרגית המתבטאת בסרפדת עד כדי אנפילקסיס. יחד עם זאת, צפלוספורינים גורמים לפחות תגובות אלרגיות בהשוואה לפניצילינים. מאחר שלצפזולין אין שייר משותף עם תרופות פניציליניות, לא צפויה תגובה אלרגית במתן צפזולין לאנשים עם אלרגיה לפניצילין. תופעות לוואי שכיחות (עד 10%) נוספות הן תופעות לוואי של מערכת העיכול – שלשול, הקאה וכאב בטן – ובכלל זה גם דלקת מעי מקלוסטרידיואידס דיפיצילה. תופעות לוואי נדירות יותר (פחות מ-1%) הן תופעות לוואי המטולוגיות, כלייתיות ונוירולוגיות. צפזולין אינה גורמת לתגובת דיסולפירם-אלכוהול כאשר ניטלת במקביל לשתיית אלכוהול.

## קישורים חיצוניים

## הערות שוליים

קטגוריה:צפלוספורינים
קטגוריה:תרופות לפי א'-ב'
קטגוריה:רשימת התרופות החיוניות של ארגון הבריאות העולמי
סאדק אומידזאדה

**סאדק אומידזאדה** (בפרסית: **صادق امیدزاده**; ) הידוע גם בתור **יוסוף אומידזאדה** היה גנרל איראני וראש יחידת המודיעין של כוח קודס בסוריה. נהרג בסיכול ממוקד במהלך מלחמת חרבות ברזל.

## קריירה צבאית
ב-14 באוגוסט 2012 נשבה אומידזאדה, יחד עם בכירים איראנים אחרים על ידי כוחות האופוזיציה הסורית בסביבת נמל התעופה הבין-לאומי דמשק. הוא שוחרר בעקבות מאמצי תיווך של קטר.

ביוני 2023 עלו דיווחים מודיעיניים על כך שאומידזאדה מתכנן התקפות על כוחות אמריקאים בסוריה. ההתמקדות הספציפית שלו כללה הכוונת האמרים HMMWV ו־Cougar של ארצות הברית בתוך שטח סוריה.

## מוות
ב-20 בינואר 2024 אומידזאדה, יחד עם ארבעה פקידים איראנים נוספים, עלי אגאזאדה, סעיד קרימי, חוסיין מוחמדי, ומוחמד אמין סמדי, נהרגו בסיכול ממוקד בבניין בשכונת מאזה בדמשק. על פי דווח על ידי המרכז הסורי לזכויות אדם, התקיפות האוויריות הישראליות הביאו להרס מוחלט של הבניין וגרמו למותם של לפחות 10 אנשי צבא.

אומידזאדה נהרג פחות מחודש לאחר שישראל התנקשה בחייו של גנרל איראני בכיר אחר, סייד רזי מוסאווי, בדמשק, ושבועיים לאחר חיסולו של סאלח אל-ערורי בביירות.

## ראו גם
* סיכולים ממוקדים במלחמת חרבות ברזל

## קישורים חיצוניים

## הערות שוליים

קטגוריה:אנשי משמרות המהפכה האסלאמית
קטגוריה:אנשי משמרות המהפכה האסלאמית שנהרגו בידי ישראל
קטגוריה:אישים שנהרגו בתקיפות אוויריות ישראליות
קטגוריה:החזית הצפונית במלחמת חרבות ברזל
קטגוריה:פעילי טרור שנהרגו במלחמת חרבות ברזל
קטגוריה:איראנים שנולדו ב-1964
קטגוריה:איראנים שנפטרו ב-2024
מוסקט ועומאן

**הסולטנות של מוסקט ועומאן** (בערבית: سلطنة مسقط وعمان), המכונה גם בפשטות **מוסקט ועומאן**, הייתה מדינה שכללה את שטח הסולטנות של עומאן לצד חלקים מאיחוד האמירויות הערביות וגוואדאר שבפקיסטן.

## היסטוריה

### הקמתה והתפשטות
סולטנות מוסקט ועומאן נוסדה בשנת 1698 על ידי אחמד בן סעיד, מייסד שושלת אל-בוסעידי. תחת שלטונו, הפכה מוסקט למרכז מסחר ימי חשוב, עקב מיקומה האסטרטגי בפתח מפרץ עומאן.

במהלך המאה ה-18, עברה הסולטנות פריחה כלכלית ותרבותית. היא כבשה שטחים רבים בחצי האי ערב, מזרח אפריקה ודרום אסיה, והפכה לאימפריה ימית רבת עוצמה.

;הגורמים לפריחה:

* **מסחר ימי:** הסולטנות ניצלה את מיקומה האסטרטגי לאורך נתיבי המסחר הימיים
* **תעשיית הפנינים:** הסולטנות הפכה למרכז בינלאומי לסחר בפנינים.
* **חקלאות:** חקלאות פורחת באזורים
* **יחסים בינלאומיים:** הסולטנות קיימה יחסים דיפלומטיים ובינלאומיים

### פיצול והתאחדות
בשנת 1820, התפצלה הסולטנות לשתי מדינות נפרדות: סולטנות מוסקט וסולטנות עומאן. הפיצול נבע ממאבקי כוח פנימיים ויריבות בין השבטים השונים באימפריה.

הסיבות לפיצול היו מאבקי כוח פנימיים שנוצרו לאחר מותו של אחמד בן סעיד בין בניו ויורשיו על השלטון ויריבות בין שבטים: הסולטנות כללה קבוצות אתניות שונות, שחלקן התנגדו לשלטון המרכזי במוסקט.

בשנת 1856, הודות לבריטניה, שהייתה מעוניינת לשמור על יציבות באזור ותיווכה בין שני הצדדים, התאחדו מחדש שתי הסולטנויות תחת שלטונו של הסולטאן תימור בן פייסל.

במהלך המאה ה-20, עברה עומאן תהליך מודרניזציה משמעותי תחת שלטונו של סולטאן קאבוס בן סעיד, שהדיח את אביו.

בשנת 1970, פורקה סולטנות מוסקט ועומאן באופן רשמי. עומאן הפכה למדינה עצמאית, ואילו מוסקט סופחה למחוזות דרום ערב.

## קישורים חיצוניים

קטגוריה:עומאן: היסטוריה
קטגוריה:איחוד האמירויות הערביות: היסטוריה
קטגוריה:פקיסטן: היסטוריה
קטגוריה:מדינות לשעבר באסיה
שוק נתניה

**שוק נתניה** הוא השוק המרכזי בעיר נתניה והגדול ביותר באזור השרון.

השוק מונה כ-200 דוכנים למכירת פירות וירקות ונמכרים בו גם חפצים שונים. קיימות בו גם מסעדות.

השוק שוכן במתחם הרחובות שוהם, היהלום,רזיאל, ברקת, ועוד בנתניה.

בשוק הפועל בימים ראשון עד שישי, נמכרים בעיקר מוצרי מזון אך גם פרטי הלבשה, סדקית, אביזרי בית, פרחים, דוכני מזון ועוד.

השוק פעיל בכל ימות השנה ומהווה מוקד משיכה למבקרים, לתיירים ולחובבי קולינריה. הוא נכלל לעיתים קרובות בסיורי מבקרים בעיר.
ממוזער|דוכני פירות וירקות בשוק נתניה, חורף 2024
בגבו של שוק נתניה, בכניסה מרחוב אהרון ברט, ישנו שוק פשפשים גרוזיני, הפרוס על פני שלושה רחובות צרים ומציע בעיקר סחורה של בגדים, כלי בית ותכשיטים למכירה, לרוב פרוסים על סדין רחב על הארץ.

### שוק ארבעת המינים
מדי שנה מתקיים בנתניה יריד ארבעת המינים ברחוב שדרות בנימין. הדוכנים בשוק מוצבים שבוע לפני ערב חג הסוכות.

## היסטוריה
ב-2 בנובמבר 1956 החליטה מועצת העיר נתניה להקים שוק עירוני חדש במקום השוק שהיה קיים עד אז ברחוב שטמפפר.

"השוק נבנה ברחוב שהם על ידי שוק רסקו הקיים ובו יוקמו 10 חנויות ו-34 תאי- ממכר ואליהם יועברו הרוכלים שעובדים בכיכר השוק. שוכרי התאים ישלמו 500 ל"י דמי מפתח וחמש עשרה ל"י דמי שכירות חודשיים".

ב-5 בנובמבר 1957 הונחה אבן הפינה לשוק הקימעונאי. השוק נבנה על ידי חברת "רסקו" על שטח של שני דונם ובשטח בנייה של 900 ממ"ר. השוק תוכנן על ידי האדריכל מ. בר, לפי מיטב השווקים בארופה. השוק החדש ברח' שהם, יבטיח פרנסה לחמישים משפחות.

בשנות ה-80 השוק עבר שדרוג, הדוכנים חודשו והורחבו ובוצע קירוי. בשנות ה־90 השוק התרחב ובחלקו ברח' שוהם הפך למדרחוב.

השוק נמצא בשטח אזור התעשייה הראשון של העיר, בו היו בעבר מפעלי תעשייה ומלטשות יהלומים.

## התחדשות עירונית בשוק נתניה
ממוזער|מתחם חצר השוק בשוק נתניה
ב-11 באוקטובר 2021 פרסמה עיריית נתניה על הפרויקט להפיכתו של השוק העירוני למתחם בילוי ופנאי. ראש העיר, מרים פיירברג אמרה שהפרויקט נעשה כחלק מתפישת האיכויות של השוק, ומתוך חשיבה על כך שבמהלך היום השוק ישמש מרכז צרכני קולינארי ובשעות הערב הוא יהפוך למרכז בילוי. המתחם הנקרא **חצר השוק** נפתח בסוף דצמבר 2023. המתחם ממוקם במרכז השוק בטריבונה שכונתה בעבר "שוק העופות", בשטח של כ-500 מ"ר. הכניסה למתחם היא מרחוב זנגוויל. המתחם הוא חלק מפרויקט חידוש השוק העירוני בעיר והוא שיתוף פעולה של עיריית נתניה ומשרד התיירות עם המותג "חצר השוק" שקיים גם במקומות אחרים בישראל. מטרת הפרויקט היא שילוב של שוק אותנטי לממכר ירקות, פירות ותבלינים ואתר בילוי ופנאי. בסוף שנת 2023 נפתחו במתחם שני ברים, בר קוקטיילים ומשקאות ובר קפה וקינוחים בשדרה הצפונית של השוק. במתחם מתוכננים גם דוכני מזון שונים, ברים, אזורי ישיבה ועמידה וכן במה להופעות ואירועי תרבות. משרד התיירות לקח חלק בפרויקט בהקמת קירוי והצללות, בניית דוכנים, חידוש תשתיות ריצוף ותאורה בין הדוכנים והקמת מתחם להופעות אמנים.

## קישורים חיצוניים

* 
* 
* Walk With Me, סיור וירטואלי בשוק נתניה, יוטיוב
* כבר לא עושים מסעדות כאלה: אוכל צפון אפריקאי של הביוקר בנתניה | מקורב לצלחת, שאול אמסטרדמסקי, כאן 11

## הערות שוליים

קטגוריה:נתניה
קטגוריה:נתניה: היסטוריה
קטגוריה:ישראל: מרכזי קניות
קטגוריה:ישראל: שווקים
ירי בבית ספר

[ממוזער| המפגע טימור בקמנסורוב מהלך [הירי באוניברסיטת פרם]]
**ירי בבית ספר** הוא תקיפה מזוינת שמתרחשת במוסדות חינוכיים כגון בתי ספר יסודיים, בתי ספר תיכונים, מכללות או אוניברסיטאות, כאשר התוקף או התוקפים נעזרים בכלי ירייה לביצוע התקיפה. אירועים אלו כוללים לעיתים שימוש ברובים, אקדחים וסוגים נוספים של נשק חם, ולעיתים קרובות גורמים לנפגעים רבים, תוך שהם משאירים אחריהם חורבן וטראומה. רבות מהתקריות הללו מסווגות כאירועי ירי המוני משום שמספר הנפגעים גבוה במיוחד. בעוד שבחלק מהמקרים, המפגעים מתמקדים בירי כלפי יעדים ספציפיים שהם מבקשים לפגוע בהם מסיבות של נקמה, במקרים אחרים התקיפה מתבצעת ללא הבחנה, כאשר התוקפים מנסים להרוג או לפצוע כמה שיותר אנשים מסיבות אישיות כמו רצון להתאבד או כתוצאה של אלימות בבית.

תקריות כאלו עוררו דיונים ציבוריים רחבים בנושאי בטיחות, נשק, והגנה עצמית במוסדות חינוכיים, וגרמו לקריאות לשינויים מדיניים וחוקיים בנוגע לרכישה ושימוש בנשק.

## בארצות הברית
ארצות הברית היא המדינה בה התופעה היא הכי נפוצה בעולם ואשר בה יש היו עד היום הכי הרבה תקריות ירי בבתי ספר, אף על פי שזו לא תופעה אשר ייחודית רק לארצות הברית.

הגורמים העיקריים שתורמים למקרי ירי בבתי ספר בארצות הברית כוללים זמינות גבוהה של כלי נשק, המפגעים מגיעים ממשפחה עם דינמיקה כאוטית, והם לרוב סובלים ממחלות נפש ובעיות פסיכולוגיות רבות אחרות. המניעים העיקריים של התוקפים הם לרוב: בריונות/רדיפה/איומים (75%) ונקמה (61%), בעוד ש-54% דיווחו שהיו סיבות רבות לכך. המניעים הנותרים כללו ניסיון לפתור בעיה (34%), הרצון להתאבד או בשל דיכאון (27%) ולבסוף רצון בתשומת לב או הכרה (24%). בנוסף לכך, לעיתים רבות המפגעים הם תלמידים באותו בית הספר.

במיוחד בארצות הברית מהווה במאה ה-21 סוגיה חברתית מרכזית וישנה מחלוקת עזה בציבור לגבי האופן שבו יש לפעול על מנת למזער או להעלים את התופעה.

תקריות בולטות כוללות בין היתר את הטבח בתיכון קולומביין (1999), הטבח בבית הספר היסודי סנדי הוק (2012), הטבח בתיכון דאגלס (2018) והירי בבית הספר היסודי רוב (2022).

### אירועי הירי בבית ספר הקטלניים ביותר בארצות הברית
נכון ל-22 במאי 2023, עשרת אירועי הירי הקטלניים ביותר בבתי ספר בארצות הברית היו:

* הערה – הרשימה מעודכנת למרץ 2024

## ראו גם
* רצח המוני
* ירי המוני
* בריונות בבתי ספר
* אלימות בבתי ספר
* דחייה חברתית
* פיגוע התאבדות
* התאבדות באמצעות שוטר
* טרור

## קישורים חיצוניים

## הערות שוליים

קטגוריה:פשעים נגד ילדים
קטגוריה:התקפות על מוסדות חינוך
קטגוריה:סוגיות חברתיות
קונרד לאטה

**קונרד לאטה** (בגרמנית: **Konrad Latte**; 5 במאי 1922, ברסלאו - 21 במאי 2005, ברלין  ) היה מוזיקאי גרמני וניצול השואה.

## חייו
[ממוזער| [לוחית זיכרון|לוח זיכרון באולפן האלקטרוני ביט (Beat) ברובע וילמרסדורף בברלין]]
לאטה גדל במשפחה מתבוללת. הוא היה תלמידם של אדווין פישר ולאו בורכארד. לפי חוקי נירנברג הוא נחשב יהודי והיה נתון לרדיפות. הוא עבד כנגן עוגב בכנסיית סנט אן בדאהלם. בשנת 1943 הסתתר בברלין עם הוריו.  אחותו גבי מתה ממחלת השנית והוריו מרגרט ומנפרד לאטה נרצחו באושוויץ. לאטה שרד את שנות המלחמה במחתרת. בין עוזריו היו המלחין גוטפריד פון איינם, הכומר הרלד פלכאו, הפסנתרן אדווין פישר, המנצח ליאו בורכארד, העיתונאית רות אנדריאס-פרידריך, השחקנית אורסולה מייסנר וכן אן-ליס האריך, שאיתה גר, לפי מחברי הספר הכחול על אריך קסטנר, שגם תמך בו. בתקופתו עם אן-ליס האריך בצלנדורף הוא השתמש בשם הקוד באואר. הוא ענד תג של חזית העבודה הגרמנית כהסוואה.

לאחר המלחמה עבד לאטה כקורפטיטור בתפקידי ניצוח בקוטבוס (1949–1952) וכמנהל מוזיקלי בבאוצן (1952-1953). ב-1953 ייסד את תזמורת הבארוק של ברלין, אותה ניהל עד 1997. עד פטירתו התגורר עם אשתו אלן בפרבר ואנזה של ברלין .

## ספרות

* Peter Schneider: *Und wenn wir nur eine Stunde gewinnen. Wie ein jüdischer Musiker die Nazi-Jahre überlebte*. Rowohlt, Berlin, 
* *Konrad Latte – Überleben unterm Hakenkreuz* (1999), Dokumentarfilm, Regie: Irmgard von zur Mühlen
* Anat Feinberg: *Nachklänge – Jüdische Musiker in Deutschland nach 1945*. Philo Verlag, Berlin / Wien 2005, 
* Anita Lasker-Wallfisch: *Ihr sollt die Wahrheit erben: Die Cellistin von Auschwitz. Erinnerungen.* Reinbek bei Hamburg: Rowohlt, 2000, 


## הערות שוליים

קטגוריה:יהודים גרמנים
קטגוריה:מוזיקאים יהודים גרמנים
קטגוריה:ניצולי השואה: גרמניה
קטגוריה:גרמנים שנולדו ב-1922
קטגוריה:גרמנים שנפטרו ב-2005
פנסיה גרין

**פַנְסִיָה גרין** (בגרמנית: **Fancia Grün**), לבית גליק (Glück; 22 באוגוסט 1904, סטרי, גליציה - 3 במרץ 1945, טרזיינשטט) הייתה לוחמת נגד הנאציזם בגרמניה הנאצית. היא השתייכה לקבוצת ההתנגדות "קהילה לשלום ובנייה".

## חייה
[ממוזער| [אבן נגף לזכר פנסיה גרין בברלין-פרנצלאואר ברג]]
גרין עברה בשנת 1911 לברלין עם משפחתה, שם למדה בבית ספר יסודי ומסחרי. היא נישאה לאיש העסקים גרהרד גרין ב-1928 והתגרשה ב-1938, אך השניים נותרו בקשר. משנת 1938 עבדה גרין כמזכירה במשרד הרישום של הקהילה היהודית בברלין, שם כתבה רשימות גירוש. גרין וחברה ורנר שארף קיבלו כך מידע על המתרחש בקהילה היהודית. בעלה לשעבר גרהרד גרין ואשתו החדשה אילזה, לה היה נשוי מ-1942, הסתתרו בתחילת 1943, בעוד ורנר וגרטרוד שארף וכן פנסיה גרין ירדו למחתרת ב-1943.

גרין הייתה בקשר עם יוהנה שלשמידט (Schallschmidt), אדית ברלו (Berlow) ומסתירות אחרות.

ורנר שארף וגרין נעצרו ב-1943 וגורשו לגטו טרזינשטט ב-4 באוגוסט 1943, משם הצליחו להימלט ב-7 בספטמבר 1943 יחד עם אברהם ניגו (Niegho).

## פעילותה נגד הנאצים
בסוף ספטמבר 1943 פגש ורנר שארף את הנס וינקלר בלוקנוולדה. הם ביקשו להסתיר יהודים ולהפיץ עלונים נגד המלחמה.

עם חברים נוספים בברלין, הוקמה קבוצת ההתנגדות "קהילה לשלום ובנייה", אליה השתייכו כ-20 איש.

גרין הייתה מעורבת בכל פעולות ההתנגדות של ורנר שארף.

שארף נעצר ב-14 באוקטובר 1944 בפרירוס (Prieros) וגרין - שישה ימים לאחר מכן, מול בית העירייה של טרפטוב (Treptow). הם הוחזקו בתחילה בכלא באלכסנדרפלאץ. גרין גורשה למחנה שולשטראסה (Schulstraße) ב-1945 ולאחר מכן לגטו טרזינשטט. ב-3 במרץ 1945 נורתה במבצר הקטן בטרזינשטט.

## הנצחה
בשנת 2011 הונחה אבן נגף בחזית דירתה של גרין ברחוב קולביץ (Kollwitzstrasse) 48 בברלין-פרנצלאואר ברג לזכרה.

## מקורות

* Eugen Herman-Friede: *Für Freudensprünge keine Zeit: Erinnerungen an Illegalität und Aufbegehren 1942 – 1948.* Metropol-Verlag Berlin, 1991, ISBN 3-926893-11-7.
* Barbara Schieb-Samizadeh: *Die Gemeinschaft für Frieden und Aufbau.* In: Wilfried Löhken/Werner Vathke (Hrsg.): *Juden im Widerstand. Drei Gruppen zwischen Überlebenskampf und politischer Aktion.* Berlin 1993, ISBN 3-89468-068-7, S. 37ff.
* Barbara Schieb-Samizadeh: *Die Gemeinschaft für Frieden und Aufbau. Eine wenig bekannte Widerstandsgruppe.* In: Dachauer Hefte 7 (1991), S. 174 ff.

## קישורים חיצוניים
* פנסיה גרין באתר אבני הנגף בברלין

קטגוריה:אנשי מחתרת שנספו בשואה
קטגוריה:מתנגדות לנאצים שהוצאו להורג
קטגוריה:ילידי 1904
קטגוריה:נפטרים ב-1945
הנס וינקלר

**הנס וינקלר** (בגרמנית: **Hans Winkler**; 18 באפריל 1906, ברלין - 18 בנובמבר 1987) היה גרמני וחבר בקבוצת ההתנגדות "קהילה לשלום ובנייה" בגרמניה הנאצית.

## ביוגרפיה
הנס וינקלר נולד למשפחה סוציאל-דמוקרטית. הוא למד מנהל. מ-1925 או 1926 הוא עבד בבית המשפט המחוזי בלוקנוואלדה. הוא התחתן עם פרידה קלן (Klaehn), וילדיהם הורסט ורות נולדו ב-1929 וב-1931.

בנובמבר 1933 נאלץ וינקלר לתעד חקירות של חברי המפלגה הקומוניסטית של גרמניה (KPD) שעונו. מאז התנגד למשטר הנאצי.

הוא היה בקשר עם משפחתו של גינתר סמואל, ידיד יהודי, וכך היה עד לתנאי החיים המעיקים של היהודים ולייאושם. בסוף 1941, כשבני זוג ביקשו ממנו עזרה שלא יכול היה לספק, החל לחפש בעלי ברית. הוא ביקש כסף ותרומות מזון מאנשי עסקים ועצמאים. באוגוסט 1943 החביא צעיר יהודי שהתגורר בדירת שני החדרים הקטנה של בני הזוג במשך כמעט שנה. הוא בנה רשת בלוקנוואלדה שהסתירה בכל עת שישה עד עשרה יהודים.

בספטמבר 1943 נפגש וינקלר עם ורנר שארף, יהודי שנמלט מטרזיינשטט. הם חיפשו תמיכה מחברים ומכרים. הוקמה קבוצת ההתנגדות "קהילה לשלום ובנייה" שפעלה בין יוני 1943 לאוקטובר 1944.

הקבוצה סיפקה ליהודים המסתתרים מזון, כסף ומחסה. חברי הקבוצה גנבו וזייפו דרכונים. ב-1944 הקבוצה כתבה והפיצה שלושה עלונים הקוראים להתנגדות פסיבית נגד הנאצים, להניח את נשקם כדי לסיים את המלחמה ו"לשים קץ לשקרים ולרצח של הנאצים". כשכתבו את העלונים, הם גם רצו לתאר שליחות. לכן נתנו לקבוצה את השם "קהילה לשלום ובנייה". העלונים שוכפלו בלוקנוואלדה ובברלין. הקבוצה אספה כתובות, מספרי טלפונים והספדים של חיילים שנפלו. הם השליכו מכתבים עם עלונים לתיבות דואר בערים שונות כדי לא למשוך את תשומת הלב ללוקנוואלדה. כל עלון הכיל קריאה לשלוח עותקים לאנשים אחרים. העלונים היו בתפוצה של עד 3,500 עותקים. בפעולה נוספת בפברואר 1944, שלחה הקבוצה גזר דין מוות מזויף לשני מרגלים יהודים, שבתמורה להבטחה שלא יגורשו בעצמם, הסגירו יהודים שחיו במחתרת לגסטפו.

באוקטובר ובדצמבר 1944 נעצרו רוב חברי הקבוצה. אף על פי כן, הרוב שרדו עד שהגיעו בעלות הברית. רוב החברים היהודים שרדו בכלא הגסטפו בברלין, אך מספר גברים ואישה נרצחו, בהם ורנר שארף. החברים הלא-יהודים היו אמורים להיות מובאים למשפט בפוטסדאם, אך הדבר לא התאפשר בגלל התקדמות הצבא האדום. מתוך היהודים שהוסתרו על ידי הקבוצה, שישה שרדו.

דמותו של הנס וינקלר, המגולמת על ידי אנדראס שמידט, מופיעה בסרט הקולנוע הגרמני בבימויו של קלאוס רפלה, "הבלתי נראים" משנת 2017.

## ראו גם

* קהילה לשלום ובנייה
* ורנר שארף
* פנסיה גרין

## מקורות

* Barbara Schieb: Der vergessene Widerstand. Zu Realgeschichte und Wahrnehmung des Kampfes gegen die NS-Diktatur. Hrsg.: Tuchel, Johannes. Wallstein Verlag, Göttingen 2005, , Die Gemeinschaft für Frieden und Aufbau, pp. 100-110.


## קישורים חיצוניים

* Winkler Hans & Frida (Klaehn). The Yad Vashem – Righteous Among the Nations Database.


## הערות שוליים

קטגוריה:מצילים בשואה: גרמניה
קטגוריה:גרמנים חסידי אומות העולם
קטגוריה:מתנגדים גרמנים למשטר הנאצי
קטגוריה:גרמנים שנולדו ב-1906
קטגוריה:גרמנים שנפטרו ב-1987
פלאש 90

**פלאש 90 בע"מ** היא סוכנות צילום ישראלית.

## היסטוריה
פלאש 90 הוקמה ב-1990 כעסק פרטי על ידי הצלם נתי שוחט, והיא מעסיקה צלמים שכירים ועצמאיים. החברה נרשמה ברשם החברות ב-2002.

החברה מצלמת ברחבי ישראל, כולל יהודה ושומרון ורצועת עזה. מרבית העיתונים בישראל ועיתונים רבים בעולם מפרסמים תמונות השייכות לחברה.

לחברה אתר אינטרנט בו היא מעלה תמונות שבבעלותה, ובו אלפי תמונות המסקרות אירועים חדשותיים ואירועי יום יום בחברה הישראלית. עיקר הכנסותיה הם ממכירת רישיונות שימוש בתמונות.

בין הצלמים העובדים בחברה: משה שי, אוליבייה פיטוסי, דורון הורוביץ, חן ליאופולד, שלומי כהן, ג'מאל עוואד ועוד.

החברה הגישה תביעות נגד גופים ואישים רבים על הפרת זכויות יוצרים, בהם: אלי ציפורי, אהוד ברק, רן רהב, משרד התיירות, עיריית נוף הגליל, גלי צה"ל, תל"ם, הקונגרס הישראלי יהודי בע"מ, מפלגת חד"ש, אריה מליניאק, ערוץ 10, שח"ם ועוד.

ב-2018 החברה שלחה מכתבים לפני תביעה למספר שרים וחברי כנסת שפרסמו תמונות שלהם ללא רישיון, לאחר סכסוך ארוך הכנסת שילמה פיצויים וכל ח"כ קיבל אפשרות לפרסם 15 תמונות בחודש.

לחברה גם בית ספר לצילום מקצועי.

## קישורים חיצוניים

## הערות שוליים

קטגוריה:חברות ישראליות
קטגוריה:ירושלים: חברות
קטגוריה:צילום בישראל